**Valnesfjord** er ei bygd i Fauske kommune i Nordland. Bygda har totalt ca. 1 550 innbyggere og det sentrale tettstedet i bygda, Strømsnes, hadde 479 innbyggere per 1. januar 2022. Riksvei 80 mellom Fauske og Bodø går forbi Strømsnes, med 11 km til Fauske og 42 km til Bodø. Nordlandsbanen går også gjennom bygda med stopp for lokaltog på Strømsnes. Holdeplassen ble åpnet i 2001.

Stedet
------

Tettstedet Strømsnes er sentrum i bygda Valnesfjord.
På Strømsnes finnes dagligvarebutikk med post i butikk, frisør, Valnesfjord helse- og sosialsenter, en kiosk med gatekjøkken, kafé og bensinpumpe. Kort vei fra sentrum finnes Valnesfjord skole (1.-10. klasse), Valnesfjord samfunnshus, barnehage, idrettsbane og Valnesfjord kirke.

Valnesfjord er mest kjent for Valnesfjord Helsesportsenter. Senteret har spesialisert medisinsk rehabilitering og har 72 plasser og 105 ansatte. Hvert år er ca. 1100 brukere, de fleste fra Nord-Norge, innom senteret.

Valnesfjord skole er planlagt rehabilitert/nybygd i løpet av de nærmeste årene, og samtidig skal det bygges flerbrukshall som erstatning for dagens samfunnshus. Det jobbes også med etablering av Sjunkhatten folkehøgskole øverst i bygda, med fokus på friluftsliv i tilknytning til Sjunkhatten nasjonalpark.

Kultur, idrett og friluftsliv
-----------------------------

Det er stor kulturell aktivitet i bygda med mange lag og foreninger, bl.a. korps (Valnesfjord skolekorps og Valnesfjord hornmusikk), Valnesfjord Hobby- og husflidslaug, Valnesfjord spisskammerskor, Valnesfjord skyttarlag og KFUK-KFUM Speideren. Hvert år arrangeres Kulturdagan i Valnesfjord som et samarbeid mellom foreningene, med et vidt spenn av aktiviteter som konserter, forestillinger, kurs i bl.a. dans og sang, og diverse utstillinger.

Valnesfjord Idrettslag med ca. 450 medlemmer har tilbud innen blant annet fotball, langrenn, håndball, orientering og innebandy.

I Valnesfjord er det mye flott natur og gode forhold for friluftsliv. Øverst i bygda kjøres det vinterstid flere mil med skiløyper, og dette er et populært utfartssted for folk fra Bodø og Fauske. Bygda utgjør et geologisk skille mellom de alpine fjellene som dominerer Bodøhalvøya og de slakere innlandsfjellene, noe som gir stor variasjon og gode forhold for alt fra tindebestigning til kajakkpadling og fiske i både fjellvann og sjø. Bygda er også en fin innfallsport til Sjunkhatten nasjonalpark, som omkranser bygda i nord og vest.

Kjente personer
---------------

Tidligere forsvarsminister og stortingspresident Jørgen Kosmo har røtter fra bygda og kombinertløperen Simon Slåttvik, som har OL-gull fra Oslo i 1952, er oppvokst i bygda.

Jazzmusikerne Atle Nymo og Frode Nymo hadde sin oppvekst her, og Kriss Stemland, Multiinstrumentalist basert i Trondheim, har også sitt opphav her. Det samme gjelder illustratøren Gry Moursund.

Referanser
----------

1. ↑  «Tettsteder. Folkemengde og areal, etter kommune.». Statistisk sentralbyrå. 14. desember 2022. Besøkt 21. desember 2022.
2. ↑  «Byggeprosjekt Valnesfjord Skole». Fauske Kommune. 19. august 2013. Besøkt 3. juni 2015.
3. ↑  «Skal bygge drømmeskolen». NRK Nordland. 8. april 2015. Besøkt 3. juni 2015.

Eksterne lenker
---------------

* Valnesfjords offisielle nettside Arkivert 17. november 2007 hos Wayback Machine.
* Valnesfjord Helsesportsenter
* Valnesfjord IL Arkivert 8. juni 2013 hos Wayback Machine.


| * v
* d
* r
Befolkningsstatistikk for tettstedet 
Strømsnes |
| --- |
| 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|     | 
Tettstedstatistikk fra 2000 til 2012 Statistisk sentralbyrå

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Statistikk for tettstedet:
Strømsnes | **2000** | **2002** | **2003** | **2004** | **2005** | **2006** | **2007** | **2008** | **2009** | **2011** | **2012** | **Endring****2012–****2000** |
| Bosatte | 456 | 483 | 485 | 493 | 476 | 474 | 474 | 474 | 472 | 485 | 474 | 18 |
| Areal av tettsted (km²) | 0,77 | 0,78 | 0,78 | 0,78 | 0,78 | 0,78 | 0,79 | 0,79 | 0,79 | 0,79 | 0,79 | 0,02 |
| Befolkningstetthet | 592 | 619 | 622 | 632 | 610 | 608 | 600 | 600 | 597 | 614 | 600 | 8 |
| Bosatte årlig endring i % |  | 2,92 | 0,41 | 1,65 | −3,45 | −0,42 | 0 | 0 | −0,42 | 1,37 | −2,27 | 3,95 |
| Areal årlig endring i % |  | 0,65 | 0 | 0 | 0 | 0 | 1,28 | 0 | 0 | 0 | 0 | 2,6 |
| Befolkningstetthet årlig endring i % |  | 2,25 | 0,48 | 1,61 | −3,48 | −0,33 | −1,32 | 0 | −0,5 | 1,41 | −2,28 | 1,35 |
| Rang bosatte | 591 | 592 | 588 | 578 | 593 | 603 | 600 | 603 | 607 | 612 | 627 | 581 |
| Rang areal | 456 | 468 | 479 | 478 | 478 | 488 | 488 | 494 | 496 | 504 | 507 | 767 |
| Rang befolkningstetthet | 789 | 785 | 777 | 766 | 786 | 779 | 785 | 782 | 780 | 775 | 791 | 334 |
| Antall tettsteder i Norge (rang av) | 905 | 922 | 932 | 911 | 909 | 905 | 917 | 922 | 919 | 936 | 942 | 868 |
| Hver farge representerer/rangerer en femtedel (20%) av alle |  Øverste 20 % |  20 %–40 % |  40 %–60 % |  60 %–80 % |  Laveste/minste 20 % |
| ARang prosentvis endring fra 2012–2000. Størst prosentvis vekst er lik **1**. |

 |

 |

|  |  |
| --- | --- |
| Oppslagsverk/autoritetsdata | Store norske leksikon **·** Sentralt stedsnavnregister
 |